











































































Tolotra natao ho an’ny Allah avy amin’ny 
Mpanompo trano masina anakiroa be 
voninahitra: Mpanjaka Abdollahy biny 

Abdol Anziz Al- Saondy. 

Tsy azo amidy 



Fandikan-Teny Nataony 

Sheik Abousoary Said Arsene 

Orintranon’ny Mpanjaka FAHD mpanonta boky 

masina koroany 




















































































Amin’ny anaran'Allah, be indrafo sy be fiantrana 

Sasinteny 

Nosoratin’ny SHEIKH hajaina : SALEH BINY ABDOL ANZIZ BINY 
MOHAMMAD AL AL-SHEIKH, ministry ny raharaha Islamika sy ny Aokaf sy 
ny fampielezana ary ny fanoroan-dalana mpiahy ankapobeny ny Orintrano. 

Dera ho an’Allah tompon’izao tontolo izao, izay niteny ao anatin’ny 
bokiny masina manao hoe : “Efa tonga aminareo tokoa ny fahazavana avy 
amin’Allah sy ny Boky mazava”. 

Ary tso-drano sy fandriampahalemana anie ho an’ny lehiben’ireo Mpaminany sy 
ireo Iraka, Mpaminanintsika Mohammad, izay niteny manao hoe: “Ny mendrika 
indrindra aminareo dia izay nianatra ny Koroany sy nampianatra an’izany.” 

Manarak’izany : 

Noho ny fanatanterahana ireo toro-dalana, avy amin’ny mpanompo 
trano masina anakiroa be voninahitra : MPANJAKA AB DOLL AH Y BINY 
ABDOL ANZIZ AL-SAONDY, eo aminy anie ny fiarovan’Allah, amin’ny 
fijerena akaiky ny bokin’ Allah sy hi as a amin’ny fanamorana ny fampielezana 
an’izany ary ny fizarana azy amin’ny mpino Silamo rehetra manerana ny vazan- 
tany rehetra antsinanana sy andrefana sy ny famakafakana azy ary ny fandikana 
ny dikany amin’ny karazan-teny rehetra maneran-tany. 

Sy noho finoan’ny Ministeran’ny raharaha Islamika sy ny Aokaf sy 
ny Fampielezana ary ny fanoroan-dalana ao Arabia Saodia ny maha-zava-dehibe 
ny fandikana ny dikan-tenin’ny Koroany masina amin’ny teny velona rehetra 
maneran-tany mba hanamora ny fahazoan’ny mpino Silamo, izay tsy miteny teny 
arabo, ny fahazoana azy. 

Sy ho fampiharana ny baiko avy amin’ny Mpaminany, eo aminy anie 
ny tso-dranon’ Allah sy ny fandriampahalemana ,manao hoe : “Ahelezonareo na 
dia teny iray monja avy aty amiko” 

Ary ho fanampiana ireo rahalahintsika miteny teny Malagasy dia 
mahafaly ny Oritranon’ny Mpanjaka FAHD mpanonta ny boky masina koroany 
ao MADINA AL-MONAOARA ny manolotra ho an’ny mpamaky ny dikan- 
tenin’ny soraty AL-FATIHA sy Joz AMMA amin’ny teny Malagasy izay 
nosahanin’ny Sheikh Abousoary Said Arsene sy Sheikh Djamildine Samsoudine 
no nanao famerenana azy amin’ny anaran’ny Orintrano. 

Ary misaotra an’Allah isika izay nitaha tamin’ny fahatontosan’izao 
asa lehibe izao izay antenaintsika mafy fa ho Azy tanteraka no nanaovana 
an’izany ary hitondra tombotsoa ho an’ny olombelona rehetra tsy an-kanavaka. 

Fantatsika tokoa fa ny fandikana ny dikan-tenin’ny Koroany masina na 
dia manao ahoana ny fahamendrehan’izany dia tsy mety ho tonga amin’ny tena 
dikany izay voalazan’ny koroany feno fahagagana. Ary ny dikany izay voalaza 
ao amin’ny fandikan-teny dia tsy misy afa-tsy vokatrin’ny fari-pahalalan’ny 
mpandika teny momba ny Bokin’Allah masina. Ary izany dia hisehoan’ny 
fahadisoana sy ny tsy fahampiana toy ny asan’ny zanak’olombelona rehetra. 
Arak’izany dia maniry izahay mba hilaza ny Mpamaky ity fandikan-teny ity 
amin’ny Oritranon’ny Mpanjaka FAHD mpanonta boky masina Koroany ao 
MADINA AL-MONAOARA izay fahadisoana na tsy fahampiana na 
fampitomboana hitany mba hanatsarana ny fanontana amin’ny manaraka raha 
sitrakin’ny Tompo Allah. 

Ary Allah no Mpiahy sy Izy tokoa no Mpanitsy amin’ny lalana 
mazava. Tompo 6 ! Ekeo izao asanay izao, satria Ianao no tena maheno sy 
mahafantatra ny zava-drehetra. 








































































































































































































l.AI-Fatiha 


Fizarana 01 



TOKO AL-FATIHA 
(NY FANOMBOHANA) 


1. Amin’ny anaran’ Allah, be indrafo sy be fiantrana 

2. Ny fisaorana sy fankatelemana ho an’Allah, tompon’izao tontolo 

izao 

3. Hay be indrafo, ilay be fiantrana 

4. Mpanjakan’ny Andron’ny fitsinjarana 

5. Ianao irery ihany no tompoinay ary Ianao irery ihany koa no 

hangatahanay famonjena 

6. Tariho amin’ny lalana mahitsy izahay 

7. Dia ny lalan’ireo izay nohasoavinao, fa tsy ny an’ireo notezeranao na 

an’ireo very lalana. 




































































































78. An-Naba 


Fizarana 30 







TOKO AN-NABA 
(NY VAOVAO LEHIBE) 



1 . 

2 . 

3. 

4. 

5. 

6 . 

7. 

8 . 

9. 

10 . 
11 . 
12 . 

13. 

14. 

15. 

16. 

17. 

18. 

19. 

20 . 
21 . 
22 . 

23. 

24. 

25. 

26. 

27. 

28. 

29. 

30. 


Amin’ny anaran’ Allah, be indrafo sy be fiantrana 

Momba inona no ifanontanian’izy ireo ? 

Momba ilay vaovao lehibe 

Izay tsy mampifanaraka azy ireo ny amin’izany 

Tsia, mbola ho fantatr’izy ireo 

Tsia, tena mbola ho fantatr’izy ireo 

Moa ve tsy nataonay toy ny fandriana ny tany ? 

Ary ireo tendrombohitra toy ny andry iankinany ? 

Ary noharianay ho mpivady ianareo 

Ary nataonay ny torimasonareo ho fialan-tsasatra? 

Ary nataonay ny alina ho firakotra ? 

Ary nataonay ho fitadiavam-pivelomana ny atoandro 
Ary nanorenanay lanitra) fito mafy orina eo amboninareo 
Ary nasianay jiro (masoandro) mazava-be 

Ary nandrotsahanay rano be dia be (orana) avy amin’ny rahona 

Mba hamoahanay avy amin’izany ireo voa-java-maniry sy ireo zava- 

maniry maro samihafa 

Sy ireo zaridaina maha-te ho tia 

Eny, ny andron’ny fisarahana dia efa voatondro 

Ny Andro hitsofana ny anjomara ka ho tonga hirodorodo anandiany 
maro ianareo. 

Ary hisokatra ny lanitra ka hisy varavarana maro be 

Ary andeha ireo tendrombohitra ka ho lasa fandrendrirendry 

Eny, ny afo-be dia efa eo ampiandrasana 

Toerana fialokalofan’ireo mpikomy 

Hitoeran’izy ireo maharitra be 

Tsy hanandrana velively na hatsiaka na zava-pisotro ao izy ireo 
Afa-tsy ny rano mangotraka, sy rano maimbo (nana) 

Izany no valin’asa ara-drariny 

Eny, Tena tsy nanantena ny mbola ho tsaraina izy ireo 

Nolazain’izy ireo ho lainga tanteraka ny fanambaranay 

Ary ny zava-drehetra dia efa novoaboasanay an-tsoratra 

Ka dia andramo ary ! fa tsy hanampy ho anareo izahay afa-tsy ny 

famaizana (sazy) 

31. Ho an’ireo be fatahorana sy be fahombiazana 

32. Ireo zaridaina sy ireo karazam-boaloboka marobe 

33. Ary ireo votonono (tovovavy) marobe mitovy hatanorana 

34. Sy ireo zinga feno mitafotafo 

35. Tsy handre teny ratsy sy lainga ao izy ireo 

36. Ho solon’ny vali-kasasarana avy amin’ny tomponao sy ho fanomezana 

mitafotafo 

37. Tompon’ireo lanitra sy ny tany ary izay rehetra eo anelanelany, Ilay 

be indrafo, tsy hanam-pahefana hiloa-bava ho Azy izy ireo. 

38. Amin’ny andro izay hitsanganan’ny Fanahy sy ireo anjely andaharana, 

tsy hahazo hiteny izy ireo afa-tsy izay nahazo alalana avy amin’Ilay be 
indrafo, ary nilaza ny marina (teny ambonin’ny tany) 

39. Izany no tena andron’ny Fahamarinana, ka izay mila dia mitadiava 

fialofana avy amin’ny tompony. 

40. Tena, efa nampitandrina anareo Izahay fa efa akaiky ny famaizana, 

andro izay hahitan’ny olona ny vokatry ny asan-tanany roa, koa hilaza 
ireo tsy mpino hoe “Maniry aho raha mba miverina ho vovoka”. 

n Y/ 


TOKO AN-NAZI-ANT 
(IREO ANJELY MPAKA NY AINA) 


/V \S ^ - w 


1 . 

2 . 

3. 

4. 

5. 

6 . 


7. 

8 . 
9. 


Amin’ny anaran’Allah, be indrafo sy befiantrana 

Mianiana amin’ireo manongotra ankeriny ny aina 
Mianiana amin’ireo mpaka ampilaminana ny aina 
Mianiana amin’ireo izay mihofahofa ampahalalahana 
Mianiana amin’ireo mialoha lalana 
Ary ireo mpandrindra ny zava-drehetra 

Amin’ny andro mampihorohoro ny tany (noho ny fitsofana anjomara 
voalohany) 

Arahin’ny faharoa vetivety foana (ny fitsofana ny anjomara faharoa) 
Amin’io andro io dia feno tebiteby ny fo. 

Ny fijerin’izy ireo dia hitanondrika 


10. Miteny izy ireo hoe “haverina amin’ny fiainanay tany amboalohany 
ve izahay ?” 

11. Raha toa ka taolana efa potika izahay teo aloha 

12. Niteny izy ireo hoe “izany ary dia fiverenana mahafatiantoka” 

13. Nefa, tsy hisy afa-tsy antso tokana 

14. Dia indro fa hifoha izy ireo 

15. Moa ve tafapita taty aminao ny tantaran’i Mosesy ? 

16. Rehefa niantso azy ny Tompony tao amin’ny lohasaha masin’ny Towa 

17. Mandehana any amin’i Faraona ianao, satria dia efa tena nikomy izy 

18. Ambarao azy hoe “Moa ve tia hanadio ny fanahinao ianao ? 

19. Ary hotarihiko amin’ny tomponao ianao, mba hanana fatahorana Azy” 

20. Dia nampahitany azy ny fahagagana tena lehibe 

21. Nihevitra izany ho lainga anefa izy ka dia tsy nankato 

22. Ary dia niamboho tena izy (mitodi-damosina) amim-pahamaikana 

23. Namory an’ireo olony izy ary nanao fanambarana 

24. Dia nilaza izy hoe “Izaho no tomponareo ilay avo indrindra” 

25. Koa nampiharin’ Allah taminy ny famaizana tena mifanentana 

amin’ny andro farany sy ny ety an-tany. 

26. Izany dia natao anatra ho an’izay matahotra an’Allah 

27. Moa ve ny fahariana anareo dia nananosarotra kokoa noho ny lanitra 

izay naoriny ? 

28. Ary nampakariny ambony ny tafony sy nampitoviany tantana 

29. Nataony ho maizina ny alina ary naposany ny hazavana mibaliaka 

30. Ary novelariny ny tany taorian’izany 

31. Namoahany avy aminy ny ranony sy ireo zavamaniriny 

32. Ary ireo tendrombohitra dia nataony andry iankinany 

33. Mba ho fahafinaretana ho anareo sy ho an’ireo biby fiompinareo 

34. Koa rehefa tonga ny loza aman-tambo lehibe, 

35. Andro hahatsiarovan’ny olombelona izay nataony 

36. Ary habaribary ny afo-be, ho an’izay hijery 

37. Koa izay nikomy kosa, 

38. Sy nankafy ny fiainana tety an-tany 

39. Dia ny afo-be no ho fialofany 

40. Fa izay natahotra ny hihaona amin’ny Tompony, ka namehy ny 

tenany (fanahiny) tsy ho voasarikin’ny filan-dratsy. 

41. Dia ny paradisa no ho fialofany 

42. Hanontany anao izy ireo momba ny ora (ny andro farany) rahoviana 

no hipaika ? 

43. Iza moa ianao no hilaza azy ireo an’izany ? 

44. Ho an’ny tomponao irery ihany ny fahafantarana izany 

45. Ianao tena marina mpampitandrina izay matahotra izany 

46. Amin’ny andro izay hanatrehan’izy ireo izany, dia tsy misy afa-tsy 

alina na andro iray no nipetrahandreo (tao am-pasana) 



TOKO “ABASA” 
(NIKETRONA IZY) 

1 . 

2 . 

3. 

4. 

5. 

6 . 

7. 

8 . 

9. 

10 . 
11 . 
12 . 

13. 

14. 

15. 

16. 

17. 

18. 

19. 

20 . 
21 . 
22 . 

23. 

24. 

25. 

26. 

27. 

28. 

29. 

30. 

31. 

32. 

33. 

34. 

35. 

36. 

37. 

38. 

39. 

40. 


Amin’ny anaran’Allah, be indrafo sy befiantrana 

Niketrona izy sy nitodi-damosina (niamboho izy) 

Nony tonga teo aminy ilay jamba 

Nefa, tsy fantatrao sao mba tia hanadio ny fanahiny (tenany) izy. 

Na koa hahatsapa tena izy ka tena hitondra soa ho azy ny fampahatsiarovana. 
Ho an’izay mifalifaly ao anatin’ny harena. 

Hiazakazahanao maika ny hiaona aminy (hiatrika azy). 

No tsy hanananao tsiny raha toa izy tsy tia hanadio ny fanahiny (tenany). 
Ary izay miazakazaka manantona anao kosa. 

Sady feno fatahorana an’i Allah izy. 

Dia tsy norarahinao 

Aza atao intsony, fa izao teny izao dia tena fampahatsiarovana. 

Koa izay mila dia hatsiaro izany. 

Ao anaty takelaka mendri-kaja. 

Avo toerana, voadio. 

Eo ampelatanan’ireo mpandika soratra (anjely). 

Mendrika sy mankato. 

Novonoina ny olombelona ! ahoana ny tsy fankasitrahany 
Avy amin’inona moa no namoronany azy ? 

Avy amin’ny ranonaina no nahariana ary efa noferany ny anjarany 
Avy eo dia nohamorainy ho azy ny lalana. 

Avy eo nantsoiny hodimandry izy sy naleviny ao ampasana 
Avy eo rehefa ilainy, dia atsangany amin’ny maty indray izy. 

Nefa indrisy ! tsy mbola nahantanteraka izay nandidiana azy izy ireo 
Aoka ny olombelona mba hijery ny sakafony 
Izahay no nandrotsaka ny ranon’orana be dia be. 

Avy eo notriaritriarinay ny tany 

Sy nampanirinay avy tao karazam-barim-bazaha 

Sy ireo voaloboka ary ireo bozaka 

Sy ireo oliva, sy ireo antsendry 

Sy ireo zaridaina midoroboka 

Sy ireo voankazo ary ireo ahi-maintso 

M ba ho fahasoavana ho anareo sy ireo biby fiompinareo 

Koa rehefa tonga ny fanairana mitrevatreva 

Andro izay handositra ny rahalahiny ny olona 

Sy ny reniny, sy ny rainy 

Namany vavy (andefo mandriny) sy ny zanany 

Sarny manana ny manahirana azy ny olona tsirairay amin’io andro io 
Maro ireo tarehy mamirapiratra amin’io andro io 
Fali-kasambarana 

Maro koa ireo tarehy feno vovoka amin’io andro io 

41. Hanenika azy ny hamaizinana 

42. Ireny olona ireny dia tsy mpino no mpanao ratsy 



1 . 

2 . 

3. 

4. 

5. 

6 . 

7. 

8 . 
9. 


Amin’ny anaran’Allah, be indrafo sy be fiantrana 

Rehefa tsy misy hazavana intsony ny masoandro. 

Sy rehefa miha-malefaka ireo kintana. 

Sy rehefa handeha ireo tendrombohitra. 

Sy rehefa tsy voakarakara intsony ireo rameva akaiky hiteraka. 

Sy rehefa tafa-vory ireo bibidia masiaka. 

Sy rehefa nirehitra ireo ranomasina. 

Sy rehefa nitambatra tsiroaroa ireo fanahy . 

Ary raha hanontaniana ny amin ’ ny zazavavi-kely nalevim-belona. 
Inona no fahotana vitany, no namonoana azy? 


10. Sy raha havelatra ireo takela-piraiketana 

11. Sy rehefa nihataka ny lanitra 

12. Sy rehefa haredareda ny afo-be 

13. Sy rehefa hampanatonina ny paradisa 

14. Ho fantatry ny fanahy ny zavatra rehetra nataony 

15. Tsia... mianiana aho amin’ireo andian-kintana 

16. Izay mihodikodina amin’ny fizotrany. 

17. Sy rehefa ny alina mihanaka 

18. Sy ny maraina rehefa mibaliaka 

19. Izy ity tena marina dia tenin’ny hiraka be fitiavana 

20. Manan-kery eo anatrehan’ny tompon’ny seza fiandrianana 

21. Eken’ny rehetra sy mendri-pitokisana 

22. Tsy adala akory ny namanareo 

23. Ary efa nahita maso azy izy teny amin’ny am-para-vodilanitra mazava 

24. Sy tena tsy mahidy amin’izay zava-miafina izy 

25. Ary tsy teny avy amin’ny devoly voahozona akory ity 

26. Koa ho aiza no alehanareo ? 

27. Izy ity dia tsy misy afa-tsy fampahatsiarovana ho an’izao tontolo 

izao. 

28. Ho an’izay mila makany amin’ny lalana mahitsy aminareo 

29. Tsy ho tanteraka ny sitra-ponareo raha tsy izay sitrak’Allah 

tompon’izao tontolo izao. 

1 . 

2 . 

3. 

4. 

5. 


6 . 


7. 


8 . 

9. 


TOKO AL-INFITAR 
(NY FAHAVAKIANA) 



Amin’ny anaran’Allah, be indrafo sy be fiantrana 

Rehefa hivaky ny lanitra 
Sy rehefa hiparitaka ireo kintana 
Sy rehefa hotondraka ireo ranomasina 
Sy rehefa hovoakorontana ireo fasana 

Dia ho fantatry ny fanahy tsirairay avy ny zava-bitany (nataony) sy izay 
mbola hataony manaraka 

O ry olombelona ! inona no nahavoafitaka anao mikasika ny Tomponao 
ilay malala-tanana (be fitiavana) ? 

Izay nahary anao, ka namolavola anao ary nandrafitra anao amin’ny 
endrika tsara 

Namboariny amin’ny endrika izay tiany ianao. 

Nefa mampalahelo nolazainareo ho lainga ny fitsarana farany 


10. Sy tena efa misy tokoa ireo mpiambina anareo 

11. Mpanoratra be fitiavana. 

12. Mahafantatra ny asa rehetra ataonareo. 

13. Ireo madio dia tena ho ao anatin’ny fiadanana 

14. Ireo mpanao asa ratsy dia tena ho ao anatin’ny al'o-be 

15. Izay hidiran’izy ireo amin’ny afo-be amin’ny andron’ny fitsarana 

16. Tsy ho hafaka an-dositra amin’izany izy ireo. 

17. Sy mba fantatrao ve inona moa izany andron’ny fitsarana izany ? 

18. Marnerina indray mandeha, moa ve mba fantatrao izany andron’ny 
fitsarana izany. 

19. Amin’io andro io dia tsy hisy fanahy afaka ny hamonjy ny fanahy hafa, 
ary ny fahefana rehetra amin’izany dia an’Allah irery ihany. 



TOKO AL-MOTAFIFINA 
IREO MPAMITAKA (MPANAMBAKA) 



Amin’ny anaran’Allah, be indrafo sy be fiantrana 

1. Loza ho an’ireo mpanambaka 

2. Ireo izay rehefa izy ireo no mamatra (mandanja) avy amin’ny olona dia 

mila ny feno sy ampy 

3. Ary rehefa izy ireo no mamatra (mandanja) ho an’ny olon-kafa, dia 

mamono antoka 

4. Moa ve tsy mihevitra izy ireo fa mbola hatsangana amin’ny maty ? 

5. 

6 . 


7. 

8 . 
9. 


Amin’ny andro lehibe 

Andro izay hitsanganan’ny olona rehetra, hiatrika ny tompon’izao 
tontolo izao 

Tsia, ny bokin’ny mpanao ratsy dia tena ao anatin’ny Sijina 
Sy moa ve mba fantatrao inona moa izany Sijina izany ? 

Boky voatomboka 


10. Loza amin’io andro io ho an’ireo mpitory ho lainga 

11. Izay mitory ho lainga ny fisian’ny andron’ny fitsarana 

12. Tsy misy afa-tsy ny mpanohitra (mpandika didy aman-dalana) sy ny 
mpanota ihany anel'a no mitory lainga io andro io. 

13. Rehefa toriana aminy ny fanambaranay dia milaza izy hoe : 
tantaran’ny fahagola izany. 

14. Tsia, tsy izany velively fa ny asa nataon’izy ireo ihany no 
nandrakotra ny fony 

15. Tsia, ny tena marina amin’io andro io dia hisy takona hanakana azy 

ireo amin’ny fahitana ny tompon’izy ireo 

16. Rehefa avy eo dia hiditra marina ao anatin’ny afo-be izy ireo 

17. Dia hilazana izy ireo avy eo hoe “izao ilay notorianareo ho lainga ” 

18. Tsia, ny bokin’ireo olona madio dia tena ao anatin’ny Illiyn 

19. Ary moa mba fantatrao ve inona moa izany Illyin izany ? 

20. Boky voatomboka 

21. Ireo akaiky no ho vavolombelona amin’izany 

22. Ireo madio dia tena ho ao anatin’ny fiadanana 

23. Eo amin’ny seza fiandrianana izy ireo no mitazana 

24. Hitanao taratra amin’ny endrik’izy ireo ny soritry ny haravoana 

25. Izy ireo dia hotolorana zava-pisotro matsiro voatahiry sy voatomboka 

26. Ny tsirony dia MISKY , ao anatin’izany no hifaninanan’ireo 

mpifaninana 

27. Ny fangarony dia avy amin’ny rano TASNIM 

28. Loharano fisotron’ireo akaiky 

29. Ireo izay nanao ratsy (asa mamoa fady) dia nihomehy an’ireo izay 

nino 

30. Ary raha sendra nandalo teo anilan’izy ireo (ireo mpino) dia 

nifampipihi-maso izy ireo. 

31. Ary rehefa niverina amin’ny fianakaviany izy ireo dia mivazivazy 

(an’ireo mpino) 

32. Ary rehefa mahita an’ireo mpino izy ireo dia niteny hoe “Ireny no 

tena very lalana” 

33. Nefa izy ireo anie ka tsy mba natao ho mpiambina azy ireo e! 

34. Fa ny androany kosa dia hihomehy an’ireo tsy mpino ireo izay nino 

35. Eo ambonin’ny seza fiandrianana izy ireo no mitazana 

36. Moa ve nahazo valin’ asa nataon’izy ireo ny tsy mpino ? 


1 

2 


3 

4 

5 

6 


7. 

8 . 
9. 



TOKO AL-INSHIKAK 
(NY FITRIARANA) 



Amin’ny anaran’Allah, be indrafo sy be fiantrana 
Rehefa nitriatra ny lanitra 

Sy nakatoa (hanaja) ny tompony ka nanantanteraka tanteraka ny 
baikony 

Ary rehefa mitovy tantana ny tany 
Sy nanipy izay tao anatiny, koa hofoana 

Sy nanaja ny tompony ka hanatanteraka tanteraka ny baikony 
O ry olombelona ! ianao tena tsy mitsahatra manantona hatrany ny 
tomponao, hiaona aminy tokoa ianao. 

Koa izay tolorana ny boky amin’ny tanana ankavanany 

Dia hotsaraina amin’ny fomba mora 

Sy hiverina ampifaliana any amin’ny fianakaviany izy 


10. Fa ho an’izay tolorana boky avy ao andamosina kosa 

11. Dia hiantsoantso ny hanapotehana ny tenany 

12. Sy hiditra ao anatin’ny afo-be ( SAIRY) izy 

13. Nifaly tokoa teo anivon’ireo fianakaviany izy teo aloha 

14. Nihevitra izy fa tsy hiverina any amin’ny Tompony intsony 

15. Kanefa kosa, tena marina ny Tompony dia nahita azy tsara 

16. Tsia, hianiavako amin’ny faravodilanitra 

17. Mianiana amin’ny alina mbamin’izay fonosiny 

18. Mianiana amin’ny volana fenomanana rehefa mibaliaka 

19. Tena hizotra amin’ny dingana samihafa ianareo 

20. Koa inona moa no tsy mampino azy ireo ! 

21. Ary rehefa toriana amin’izy ireo ny KOROANY dia tsy miankohoka 

izy ireo 

22. Kanefa ireo izay tsy mino nitory ho lainga 

23. Nefa Allah mahafantatra tsara ireo izay afenimpenin’izy ireo 

24. Lazao azy ireo ny famaizana mangirifiry 

25. Afa-tsy izay nino, sy nanao asa soa dia hahazo valisoa tsy hisy 

fetrany 

TOKO AL-BOROJY 
(NY ANTOKON-KINTANA) 

Amin’ny anaran’Allah, be indrafo sy befiantrana 

1. Mianiana amin’ny lanitra feno ireo antokon-kintana 

2. Mianiana amin’ny andro nampanantenaina(andro farany, fitsanganana 

amin’ny maty) 

3. Mianiana amin’ny vavolombelona sy ny amin’izay itsanganany 

vavolombelona 

4. Novonoina ireo olon’ny OHODODY 

5. Amin’ny afo feno zavatra mora mirehitra 

6. Rehefa nipetraka teo amin’ny manodidina an’izany izy ireo 

7. Ary izy ireo dia vavolombelon’ny zavatra nataon-dreo tamin’ireo 

mpino 

8. Ary tsy nankahala ireo mpino izy ireo afa-tsy noho ny finoana 

an’Allah, ilay Mahery sy Be voninahitra 

9. Izay Tompon’ireo lanitra sy ny tany, ary Allah ilay vavolombelona 

amin’ny zava- drehetra 

10. Ireo izay tena nanery an’ireo mpino lahy sy vavy tamin’ny fitsapana 
ary tsy nahay nibebaka dia ho an’izy ireo famaizana amin’ny afo-be 
sy famaizana fandoro 

11. Ireo izay nino sy nanao asa soa, dia natao ho an’izy ireo ny 
Zaridaina maro be, misy rano mikoriana avy ao ambaniny. Izany no 
fahombiazana lehibe. 

12. Tsindry hazolenan’ny Tomponao dia mahery vaika 

13. Izy no manomboka sy mamerina indray 

14. Ary Izy no mpamela heloka sy be fitiavana 

15. Tompon’ny sezam-boninahitra 

16. Mpanatanteraka izay tiany (ilainy) 

17. Moa ve efa tonga taminao ny tantaran’ireo miaramila ? 

18. Faraona sy Tamody 

19. Fa ireo izay tsy mino dia miziriziry amin’ny lainga 

20. Ary Allah mamefy avy ao aorian’izy ireo 

21. Na dia izany aza, izy io dia Koroany Be voninahitra 

22. Voatahiry amin’ny solaitra voa aro 

TOKO AT-TARIK 

(NY KINTANA MAMPAZAVA AMIN’NY ALINA) 

Amin ’ny anaran ’Allah, be indrafo sy be fiantrana 

1. Mianiana amin’ny lanitra sy ny kintana mpanazava amin’ny alina 

2. Ary moa mba fantatrao, inona izany kintana mpanazava amin’ny alina izany ? 

3. Ny kintana mahery hazavana 

4. Ny Fanahy tsirairay dia tsy maintsy misy mpiambina 

5. Koa aoka mba hijery ny olombelona avy amin’i 

6. 

7. 

8 . 

9. 

10. Ka izy dia tsy hanana hery sy mpamonjy 

11. Mianiana amin’ny lanitra izay mandatsaka indray ny orana 

12. Mianiana amin’ny tany izay mivaky 

13. Izy io tena marina dia teny fanavahana 

14. Ary izany tena tsy vazivazy 

15. Tena nampiasa hafetsen-dratsy izy ireo (ireo tsy mpino) 

16. Ary izaho koa hametsy amin’ny tena hafetsena 

17. Omeo fotoana kely ireo tsy mpino, sy ekeo ho azy ireo ny fotoana kely 
monja 


no namoronana azy 
Noforonina izy avy amin’ny rano mipotsiatra (ranon’aina) 

Mivoaka avy eo anelanelan’ny taolan-damosina sy ny valahana 
Tena afaka hamerina azy indray mandeha Izy 

Amin’ny andro izay hanamborahan’ny fo ireo zava-miafina rehetra 

TOKO AL-A’LA 
(ILAY AYO INDRINDRA) 

Amin’ny anaran’ Allah, be indrafo sy be fiantrana 

1. Omeo voninahitra ny anaran’ny Tomponao, ilay avo indrindra 

2. Ilay nahary ka nampitovy tantana 

3. Sy ilay nametra ny anjara sy nanoro ny lalana 

4. Ary ilay namoaka ny ahi-maintso 

5. Ary nanao an’izany ho vilo-maina 

6. Hampamakianay anao (ny korany) mba tsy hadinonao 

7. Afa-tsy izay sitrak’Allah, Izy irery no tena mahafantatra ny mibaribary 

sy izay miafina 

8. Ary hamorainay ny faran’ izay mora indrindra ho anao ny lalana 

9. Koa aoka ianao hanao fampahatsiarovana raha mbola mety hitera- 

bokatsoa ny fampahatsiarovana 

10. Ahatsiaro tena izay manana fatahorana 
































































































88. AI-Ghasia 

11. Sy hanalavitra an’izany kosa ireo olon’ny fijaliana 

12. Izay hiditra ao anatin’ny afo-be indrindra 

13. Avy eo dia sady tsy ho faty izy ireo ao no sady tsy ho velona koa 

14. Tena nahazo fahombiazana izay nanadio ny tenany (fanahiny) 

15. Sy nahatsiaro ny anaran’ny Tompony ka nanao Salat (fanompoam- 
pivavahana) 

16. Nefa indrisy! ankafizinareo loatra ny fiainana eto ambonin’ny tany 

17. Nefa ny fiainana any amin’ny farany dia tsara indrindra no tena maharitra 

18. Eny izany dia efa ao anatin’ireo Takelaka teo taloha 

19. Takelakin’ i Abrahama sy Mosesy 

~ V/ [ \ / _y| y I 

TOKO AL-GHASIA 
(ILAY MANARONA) 


Amin’ny anaran’Allah, be indrafo sy be fiantrana 

1 . 

2 . 

3. 

4. 

5. 

6 . 

7. 

8 . 

9. 

10 . 

11 . 

12 . 

13. 

14. 

15. 

16. 

17. 

18. 

19. 

20 . 

21 . 

22 . 


Moa ve efa tafita tany aminao ny tantaran’ilay manarona? 

Hisy endrika amin’izany fotoana izany ao anatin’ny fahatahorana 
Sahirana sy reraka 

Ka hiditra ao anatin’ny afo-be mamaivay 

Sy hampisotroana amin’ny loharano mangotraka be 

Tsy hisy hanan-kohanina izy ireo afa-tsy ny ravin-tsilo 

Tsy mampatavy ary koa tsy mahafaka hanoanana 

Hisy endrika amin’izany fotoana izany ao anatin’ny hafaliana 

Afa-po tamin’ny ezaka vitany 

Ao anatin’ny Paradisa avo indrindra 

Ka tsy haheno teny maloto izy ireo ao anatin’izany 

Misy ao anatin’izany loharano mikoriana 

Misy ao anatin’izany fandriana voasandratra 

Sy ireo kaopy voahomana 

Sy ireo ondana marobe tsara lahatra 

Ary ireo lamaka voavelatra 

Tsy mba jeren’izy ireo ve ahoana no namoronana ny rameva ? 

Sy ny lanitra ahoana no nampiakarana azy ? 

Sy ireo tendrombohitra nanao ahoana no nametrahana azy? 

Ary ny tany ahoana no nampitoviana tantana azy. 

Koa ataovy ny fampahatsiarovana ! tsy misy afa-tsy mpampahatsiahy 
ianao 

Tsy natao hanery azy ireo akory ianao 

89. Al-Fajr 



23. Afa-tsy izay niamboho sady tsy nino 

24. Koa hofaizin’ny Allah amin’ny famaizana mafy indrindra izy 

25. Mbola aty Aminay ihany ny fiverenan’izy ireo 

26. Avy eo izahay indrindra no manome valin’asan’izy ireo. 


1 . 

2 . 

3. 

4. 

5. 

6 . 

7. 

8 . 
9. 

TOKO AL-FAJR 
(NY VAO MARAINA) 

Amin’ny anaran’Allah, be indrafo sy be fiantrana 

Mianiana amin’ny vao maraina, 

Mianiana amin’ny alina folo, 

Mianiana amin’ny ankasa sy ny tsy ankasa, 

Mianiana amin’ny alina rehefa manamboho (alina madiva hifarana), 
Moa ve tsy fianianana izany ho an’izay manan-tsaina ? 

Moa ve tsy hitanao ahoana ny nanaovan’ny Tomponao an’i A AD? 

IRAMA, ilay feno andry maro be 

Izay tsy hary misy tanana voamboatra tahaka izany 

Sy TAMODO izay nandrantsana vatobe ao andohasaha ? 


10. Ary i Faraona, mbamin’ny tsatokazo marani-doha 

11. Ireo izay nahavani-doza tao an-tanana 

12. Ka nampitombo tao ny zava-dratsy 

13. Dia nandefasan’ny Tomponao ny karavasy famaizana tamin’izy ireo 

14. Tena marina fa ny Tomponao dia manaramaso fatratra 

15. Fa ny olombelona kosa rehefa tsapain’ny Allah, ka nomeny 
voninahitra sy fahasoavana dia hoy izy hoe “Nomen’ny Tompoko 
voninahitra aho ! 

16. Ary rehefa notsapainy kosa izy ka noferany ny anjarany dia hoy izy 
hoe “Nanala baraka ahy ny Tompoko” 

17. Tsy izany anefa, fa ianareo dia nanao tsinotsinona ny zaza kamboty 

18. Ary tsy mba nifamporisika ianareo tamin’ny fanomezan- tsakafo ny 
mahantra 

19. Ary nanara-po tamin’ny fandaniana ny lova be ianareo 

20. Sy mitia harena tafahoatra ianareo 

21. Tandremonareo ! fa rehefa hihorohoro izay tsy izy ny tany 

22. Sy tonga ao an-daharana avokoa ny Tomponao sy ny anjely 

23. Sy entina eo koa amin’io andro io ny afo-be, dia ahatsiaro tena 

amin’io andro io ny olombelona nefa moa inona intsony no 
tombotsoan’ny fahatsiarovana ? 

24. Milaza izy manao hoe “raha mba nanomana ny amin’ny fiainako aho !” 

25. Amin’io andro io ary dia tsy misy hanatsazy mitovy amin’ny saziny 

26. Sy tsy misy hanakenda mitovy amin’ny fanakendany 

27. O ry fanahy mitony ! 

28. Miverena amin’ny Tomponao am-pitoniana sy feno fankasitrahana 

29. Mandrosoa anisan’ny Mpanompoko 

30. Dia mandrosoa amin’ny Paradisako 


TOKO AL-BALAD 
(NY TANANA) 




1 . 

2 . 

3. 

4. 

5. 

6 . 

7. 

8 . 
9. 


Amin’ny anaran’Allah, he indrafo sy be fiantrana 

Tsia .... Hianiavako amin’ity Tanana ity 

Sy ianao anisan’ny mponina mitoetra amin’ity tanana ity 

Ary amin’ny Ray niteraka sy izay nateraka 

Efa noharianay ny olombelona mba hiaina ao anatin’ny fahoriana 
Mihevitra izy ve, fa tsy misy na dia iray aza afaka hanasazy azy ? 
Milaza izy fa : “ Nandany foana ny harena maro aho” 

Mihevitra izy ve, fa tsy misy mahita azy na dia iray aza ? 

Moa ve tsy efa nomenay maso roa izy ? 

Sy lela sy molotra roa ? 


10. Ary natoronay azy ny lalana roa 

11. Nefa tsy niditra antsehatra hiaka-piakarana mananosarotra izy 

12. Mba fantatrao moa, inona izany fiakarana mananosarotra izany ? 

13. Famotsorana andevo, 

14. Na mampihinana sakafo amin’ny andron’ny mosary 

15. Zaza kamboty ao anatin’ny fianakaviana 

16. Na mahantra feno vovoka 

17. Avy eo dia anisan’ireo mpino, izay nifananatra ampankatiavana 
amin’ny fiaretana sy nifananatra amin’ny fifamindram-po 

18. Izy ireny no olon’ny an-kavanana 

92. Al-Layl 


K 



19. Fa ireo izay tsy nino ny fanambaranay, izy ireny no olon’ny an-kavia 

20. Ho tototry ny afo izy ireo. 



1 . 

2 . 

3. 

4. 

5. 

6 . 
7. 


8 . 

9. 


TOKO ASAMSO 
(NY MASOANDRO) 



Amin’ny anaran’Allah, be indrafo sy be fiantrana 

Mianiana amin’ny masoandro sy ny hazavany miakatra 
Mianiana amin’ny volana rehefa izy mandimby azy 
Mianiana amin’ny andro rehefa izy manazava azy 
Mianiana amin’ny alina rehefa izy mandrakotra azy 
Mianiana amin’ny lanitra sy izay nanorina azy 
Mianiana amin’ny tany sy izay namelatra azy 
Mianiana amin’ny fanahy sy izay namolavola tsara azy 
Nampahalalany azy ny harantsiam-panahiny sy ny fatahorany 
Sambatra tokoa izay manadio azy 


1 . 

2 . 

3. 

4. 

5. 

6 . 

7. 

8 . 

9. 

10. Ary tena very izay manimba azy 

11. Nitory lainga ireo TAMODY noho ny fandikany didy aman-dalana 

12. Raha nitsangana ny iray izay ratsy fanahy indrindra tamin’izy ireo 

13. Ka nilaza tamin’izy ireo ny irak’Allah nanao hoe: Tandremo! 

Ramevan’ Allah avelao hisotro rano 

14. Dia noraisin’izy ireo ho mpandainga izy, ary novonoin’izy ireo ilay izy 
(Rameva), ka nolevonin’ny Tompony izy ireo noho ny fahotanan’izireo 
ka nirapaka tamin’ny rehetra ny sazy 

15. Ary tsy matahotra ny mety ho vokany farany Izy 



TOKO AL-LAYL 
(NY ALINA) 



Amin’ny anaran’Allah, be indrafo sy be fiantrana 

Mianiana amin’ny alina, rehefa mandrakotra 

Mianiana amin’ny andro rehefa mazava mamirapiratra 

Mianiana amin’ny alalan’izay nanamboarany ny lahy sy vavy 

Ny ezaka maro ataonareo dia tena mifanohitra 

Koa izay manome sy matahotra 

Sy manaiky marina ny valisoa tena tsara 

Ho hamorainay aminy tokoa ny lalana mankany amin’ny fahasambarana 
lehibe 

Fa izay mahihitra sy miantehatra amin’ny tenany 
Sy milaza ho lainga ny valisoa tena tsara 

93. Ad-Douha 


94. Ach-Char’h 

10. Ho hamorainay aminy tokoa ny lalana mankany amin’ny 
fahasahiranana lehibe 

11. Tsy hanavotra azy velively ny harenany rehefa harendrika izy 

12. Tena izy, anjaranay ny manoro lalana 

13. Ary anay marina ny any ankoatra sy ny ankehitriny 

14. Efa nampitandremako anareo ny afo-be miredareda 

15. Tsy ho voadoro ao afa-tsy ny tena ratsy fanahy 

16. Izay nampandainga sy niamboho 

17. Ary ho halavirina amin’izany ny tena matahotra 

18. Izay nanolotra ny harenany mba hanadiovany ny tenany 

19. Nefa tsy misy na dia iray aza manana fahasoavana eo aminy 
ahazoana valisoa 

20. Afa-tsy ny frtadiavany ny hiatri-tava amin’ny Tompony avo indrindra 

21. Ary tena ho afa-po izy 



1 . 

2 . 


TOKO AD-DOUHA 
(NY FISANDRATAN’NY ANDRO) 



Amin’ny anaran’Allah, be indrafo sy befiantrana 

Mianiana amin’ny fisandratan’ny andro 
Mianiana amin’ny alina rehefa miha-mandrakotra 
Tsy nandao anao ny tomponao sy tsy nankahala anao 
Eny ! ny any ankoatra dia tsara ho anao noho ny ankehitriny 
Sy hanome anao tokoa ny Tomponao ka ho afa-po ianao 
Moa ve tsy kamboty no nahitany anao ka noraisiny ? 

Sy hitany tao anatin’ny fahaverezana ianao ka nahitsiny 
Ary hitany nahantra ianao ka nomeny harena 
Ny zaza kamboty kosa dia aza hampahoriana 



TOKO ACH-CHAR’H 
(NY FANOKAFANA) 



Amin’ny anaran’Allah, be indrafo sy be fiantrana 

Moa ve tsy efa nosokafanay ho anao ny fonao ? 

Sy efa noesorinay taminao ny havesarana ? 























































































































95. At-Tin 


96. Al-AIak 

3. 

4. 

5. 

6 . 

7. 

8 . 


Izay nandreraka ny lamosinao 
Ary nasandratray avo ny lazanao ? 

Koa, ao anatin’ny fahasarotana tokoa no misy ny fahamorana 
Eny tokoa, fa ao anatin’ny fahasarotana tokoa no misy ny fahamorana 
Koa rehefa malalaka ianao dia mitsangana 
Ary mankany amin’ny Tomponao no ankafizo. 

TOKO AT-TIN 
(NY AYIAVY) 

1. 

2 . 

3. 

4. 

5. 

6 . 

7. 

8 . 
9. 


Amin’ny anaran’Allah, he indrafo sy be fiantrana 

Mianiana amin’ny Aviavy sy ny oliva 

Mianiana amin’ny tendrombohitra Sinai 

Mianiana amin’ity tanana feno fandriam-pahalemanana ity 

Marina tokoa fa noharianay ny olombelona amin’ny endrika tsara 

indrindra 

Avy eo naverinay any amin’ny farany ambany indrindra izy 
Afa-tsy ireo izay nino sy nanao asa soa, dia ho azy ireo ny valisoa 
tsy mety tapitra 

Koa inona no mahatonga anao aorian’izany hilaza ho lainga ny 
fandraisana valisoa 

Moa ve tsy Allah no hendry indrindra amin’ireo mpitsara? 


\\ / 




TOKO AL-ALAK 
(NY FIRAIKET AN A) 



Amin ’ny anaran ’ Allah, be indrafo sy be fiantrana 

Vakio amin’ny anaran’ny Tomponao izay nahary, 

Nahary ny olombelona avy tamin’ny firaiketana 

Vakio ! Fa ny Tomponao no malala - tanana indrindra 

Izay nampianatra amin’ny alalan’ny penina 

Nampianatra ny olombelona ny zavatra tsy fantany 

Tandremo tsy laza intsony !, ny olombelona tena lasa mpikomy 

Rehefa nahita ny tenany fa “mahavita tena” 

Nefa kosa, any amin’ny Tomponao tokoa ny fiverenana 
Moa ve mba hitanao ilay mandrara (misakana) ? 


10. Mpanompo rehefa hanao ny Salat (fanompoam-pivavahana) 

11. Hitanao ve raha amin’ny lalana mahitsy izy ? 

12. Na mandidy amin ’ ny fatahorana izy ? 

97. AI-Kadar 


98. Al-Baina 

13. Hitanao va raha mampandainga sy miamboho izy ? 

14. Moa ve tsy fantany fa Allah mahita (azy) ? 

15. Tsy izy intsony ! Raha tsy mitsahatra izy dia hotarihinay tokoa 
amin’ny sangany 

16. Dia sangan’ny mpandainga sy mpanota 

17. Aoka hiantso fivoriam-beny izy 

18. Izahay hiantso kosa ireo mpiambina (afo-be) 

19. Tsia, aza milefitra aminy ianao sy miankohofa ary manantona 

TOKO AL-KADAR 
(NY LAHATRA) 



Amin’ny anaran’Allah be indrafo, sy be fiantrana 

Izahay dia tena nampidina azy io tamin’ny alin’ny fandaharana 
Moa ve mba fantatrao inona moa izany alin’ny fandaharana izany ? 
Ny alin’ny fandaharana dia tsara kokoa noho ny arivo volana 
Hidina ireo Anjely sy ny Fanahy amin’izany amin’ny alalan’ny 
fahazoan-dalana avy amin’ny Tompon’izy ireo, miaraka amin’ny 
baiko rehetra. 

Fahandriampahalemana no ho eo hatramin’ny fiandohan’ny maraina. 



TOKO AL-BAINA 
(NY POROFO) 



Amin’ny anaran’Allah, be indrafo sy be fiantrana 

1. Ireo izay tsy nino tamin’ireo notolorana ny boky sy ireo mpanompo 
sampy, dia tsy hitsahatra nitsipaka raha tsy efa tonga amindreo ny 
porofo miezinezina 

2. Iraka avy amin’ny Allah, mitory amin’izy ireo ny takelaka voadio 

3. M irakitra ireo boky marina tonga lafatra 

4. Sy tsy nisara-bazana ireo izay notolorana ny boky raha tsy taorian’ny 

porofo miezinezina tonga tamin’izy ireo 

5. Tsy nodidiana izy ireo afa-tsy hanompo an’Allah tokana ampanolorana 

am-po madio ny finoana ho azy irery sy hanatanteraka ny Salat 
(fanompoa-pivavahana) sy hanome ny Zakat, (ampaha-karena) izany 
no finoana marina tonga lafatra 
















































































































































































99.Azalzalah 


([)0. Al-Adiat 


Fizarana 30 



6 . 

7. 

8 . 


Eny tokoa, ireo izay tsy mino amin’ireo notolorana ny boky, sy ireo 
mpanompo sampy dia hitoetra ao anatin’ny afo-be mandrak’izay. Izy 
ireny no ratsy indrindra amin’ny zavabohary rehetra 
Ireo izay nino sy nanao asa soa, izy ireny no tsara indrindra amin’ny 
zavabohary rehetra 

Ny valisoa ho an’izy ireo avy amin’ny Tompon’izy ireo dia ireo 
zaridain’ny Paradisa misy renirano mikoriana ao ambaniny, dia 
hitoetra ao mandrak’izay izy ireo, afa-po tamin’izy ireo Allah ary izy 
ireo dia afa-po taminy, izany no anjaran’izay natahotra ny Tompony. 



TOKO AZALZALAH 
(NY HOROHORON-TANY) 



Amin’ny anaran’Allah, be indrafo sy be fiantrana 

1. Rehefa mihorohoro ny tany amin’ny fihorohoroany mafy be 

2. Sy hamoaka ireo havesarany ny tany 

3. Sy hiteny ny olombelona manao hoe : Inona no nanjo azy (tany) ? 

4. Amin’izany andro izany dia hamoaka ny vaovaony izy (tany) 

5. Araka ny baiko azony avy tamin’ny Tomponao taminy 

6. Amin’io andro io dia hivoaka misaratsaraka ny olombelona mba 

hampijerena ny asan’izy ireo. 

7. Koa izay manao asa soa na dia mitovy amin’ny lanjan’ny atoma aza 

dia ho hitany izany 

8. Ary izay nanao asa ratsy na dia mitovy amin’ny lanjan’ny atoma aza 

dia ho hitany izany 



TOKO AL-ADIAT 
(NY SOAVALY MALAKY) 



1 . 

2 . 

3. 

4. 

5. 


Amin’ny anaran’Allah, be indrafo sy be fiantrana 

Mianiana amin’ny soavaly malaky misefosefo 

Izay mampipoitra pitipitik’ afo marobe 

Izay manafika amin’ny maraina vao mangiran-dratsy 

Mampitera-jofo ny vovoka 

Ka tafatsofoka tao afovoan’ny tafika fahavalo 






















































































































































































101. Al-Kari’a 


102. At-Takasoro 


Fizarana 30 



6. Ny olombelona dia maniratsira tokoa ny Tompony 

7. Ary izy ihany no tena vavolombelon’izany 

8. Ary izy dia tena mankafy tafahoatra ny hasoavana 

9. Tsy fantany ve fa rehefa korontanina ny ao ampasana ? 

10. Ary amboraka ny ao am-po 

11. Amin’izany andro izany dia ho fantatry ny Tompon’izy ireo 
tanteraka ny momba azy ireo. 


TOKO AL-KARI’A 
(NY FIREFOTRA) 




1 . 

2 . 

3. 

4. 

5. 

6 . 

7. 

8 . 
9. 


Amin’ny anaran’Allah, be indrafo sy be fiantrana 
Ny firefotra 

Inona moa izany firefotra izany ? 

Ary moa ve mba fantatrao, inona izany firefotra izany ? 

Andro izay hahatonga ny olona, tahaka ny lolo miparitaka 

Ary ireo tendrombohitra ho tahaka ny vongam-bolon’ondry voatsikera 

Koa ny olona izay mavesatra ny mizanany 

Izy dia ho ao anatin’ny fiainana feno fahasambarana 

Ary ny olona izay maivana ny mizanany 

Dia ny reniny any anatin’ny hantsana lalina be 


10. Ary ahoana no hafantaranao izany hantsana lalina be izany ? 

11. Afo-be mamaivay 



TOKO AT-TAKASORO 
(NY FIHAZAKAZAHANA AMIN’NY 

FANANGONAN-KARENA) 



1 


2 . 

3. 

4. 

5. 

6 . 

7. 

8 . 


Amin’ny anaran’Allah, be indrafo sy be fiantrana 

Ny fihazakazahana any amin’ny fanangonan-karena no namalifaly 
anareo 

Mandrampitsidihanareo (mpamangianareo) ny fasana 

Tsy izany anefa, ho fantatrareo tsy ho ela izany 

Avy eo , tsy ho ela tokoa ho fantatrareo izany 

Tsia, raha mba fantatrareo amin’ny fahalalana marina izany 

Dia tena hahita marimarina tokoa ny afo-be (JAHIM) ianareo 

Rehefa avy eo dia hohitanareo amin’ny maso mahatoky izany 

Dia amin’io andro io tena ho anontaniana ianareo momba ny 

fahafinaretana niainanareo. 

103. Al-A’sri 


104. Al-Homaza 

105. Al-Fiyl 




TOKO AL-A’SRI 
(NY FOTOANA) 



1 . 

2 . 

3. 


Amin’ny anaran’Allah, be indrafo sy be fiantrana 
Mianiana amin’ny fotoana 

Ny olombelona dia tena ao anatin’ny fahaverezana tokoa 

Afa-tsy ireo izay nino sy nanao ny asa soa sy nifananatra amin’ny 

fahamarinana, ary nifananatra amin’ny fiaretana 



TOKO AL-HOMAZA 
(NY MPANESO) 



Amin’ny anaran’Allah, be indrafo sy be fiantrana 


1 . 

2 . 

3. 

4. 

5. 

6 . 

7. 

8 . 
9. 


Loza ho an’ny mpaneso sy mpanaratsy 
Izay nanangona harena ary nanisa azy. 

Mihevitra izy fa ny harenany dia hampaharitra azy mandrak’izay 

Tsia, havarina ao anatin’ny HOTAMA izy 

Ary mba fantatrao ve, inona moa izany HOTAMA izany ? 

Afon’Allah mirehitra 
Izay mipaka hatrany amin’ny fo 
Izany tokoa no mihodidina azy ireo 
Anatin’ny tsatoka avo marobe 



TOKO AL-FIYL 
(NY ELEFANTA) 



Amin’ny anaran’Allah, be indrafo sy be fiantrana 


1 . 

2 . 

3. 

4. 

5. 


Tsy mba hitanao ve, nanao ahoana no nanaovan’ny Tomponao ireo 
olon’ny Elefanta ? 

Tsy nataony zava-poana fotsiny ve ny teti-dratsin’izy ireo ? 

Ary nandefasany andiam-borona maro mankany amin’izy ireo 
Izay nitoraka azy ireo tamin’ny vato tanimanga avy amin’ny afo-be 
Ka nataony tahaka ny mololo vaotsako izy ireo 

106. Koraish 


107. Ai-Maona 


108. Al-Kao-sar 


Fizarana 30 




TOKO KORAISH 
(IREO KORAISY) 



Amin’ny anaran’Allah, be indrafo sy be fiatrana 


1 . 

2 . 

3. 

4. 


Noho ny fifanekena tamin’ireo fokon’ny Koraisy 

Fifanekena nataon’izy ireo momba ny dia amin’ny ririnina sy 

amin’ny fahavaratra 

Aok’izy ireo hanompo Tompon’ity trano ity 

Izay nampihinana azy ireo tsy ho voan’ny mosary ary nanala azy ireo 
tamin’ny tahotra 



TOKO AL-MAONA 
(NY FANAMPIANA) 



Amin’ny anaran’Allah, be indrafo sy be fiantrana 


1. Mba hitanao ve izay milaza fa lainga ny fitsarana farany ? 

2. Izany ilay manosibohotanana (tsy niraharaha) ny zaza kamboty 

3. Ary tsy mamporisika amin’ny fampihinana ny mahantra 

4. Koa loza ho an’ireo izay manao Salat (fanompoam-pivavahana) 

5. Ireo izay manao tsirambina (nanatara) ny fanompoana fanaon’izy 

ireo 

6. Ireo izay misehoseho 

7. Ary mandrara ny fananpiana (ho an’ny sasany) 



TOKO AL-KAO-SAR 
(NY RENIRANO KAO-SAR) 



Amin’ny anaran’Allah, be indrafo sy be fiantrana 

1. Eny ( tena marina ) : efa nomenay anao ny KAO-SAR 

2. ka mivavaha amin’ny Tomponao ary manaova sorona 

3. Eny, izay mankahala anao ihany, no ho lany tamingana ( tsy mety 

banana taranaka) 

























































































































































































































109. Al-Kafirona 


110. An-Nasr 


111. Al-Masad 

TOKO AL-KAFIRONA 
(IREO TSY MINO) 



Amin’ny anaran’Allah, be indrafo sy be fiantrana 


1 . 

2 . 

3 . 

4. 

5 . 

6 . 


Teneno : o! ianareo ry tsy mpino 
Tsy manompo izay Tompoinareo aho 
Ary ianareo tsy mpanompo izay tompoiko 
Ary izaho tsy mpanompo izay Tompoinareo 
Ary ianareo tsy mpanompo izay tompoiko 
Ho anareo ny finoanareo ary ho ahy ny Finoako 



TOKO AN-NASR 
(NY FAMONJENA) 



Amin’ny anaran’Allah, be indrafo sy be fiantrana 


1 . 

2 . 

3 . 


Rehefa tonga ny famonjen’ ALLAH sy ny fanafahana 
Sy ahitanao andian’olona maro miditra amin’ny Finoan’Allah 
Dia ankalazao ny deran’ny Tomponao sy mangataha fifonana aminy 
Izy tokoa no tena be famelana 



TOKO AL-MASAD 
(NY TADY YOARANDRANA) 




Amin’ny anaran’Allah, be indrafo sy be fiantrana 

Ho levona anie ny tanan-droan’ Abo-Lahabo, ary ho levona koa izy 
Tsy hitera-bokatsoa ho azy ny harenany, sy izay azony 
Hiditra ao anatin’ny afo miredareda izy 
Sy ny vadiny, ilay mpivimbina kitay ( hazo maty ) 

Eo amin’ny vozony misy tady voarandrana 












































































































































































































112. Al-Ikhlas 


113. Al-Falak 


114. An-Nas 

TOKO AL-IKHLAS 
(NY FAHADIOYAM-PO) 



1 . 

2 . 

3. 

4. 


Amin’ny anaran’Allah, be indrafo sy be fiantrana 

Teneno : Izy , Allah dia Tokana 

Allah Mahaleo tena tanteraka amin’ny zava-drehetra 

Tsy niteraka Izy, ary tsy nateraka 

Ary tsy misy na inona na inona mitovy aminy 



TOKO AL-FALAK 

(NY MARAINA MANGIRAN-DRATSY 



1 


2 . 

3. 

4. 


5 


Amin’ny anaran’Allah, be indrafo sy be fiantrana 

Teneno, Mitady fiarovana aho avy amin’ny Tompon’ny Maraina 
mangiran-dratsy 

Mba tsy ho voan’ny haratsian’izay nahariny 
Ary mba tsy ho voan’ny hamaizin’ny alina rehefa manenika 
Ary mba tsy ho voan’ny haratsian’ireo mpitsioka amin’ny vona 
(mpamosavy) 

Ary mba tsy ho voan’ny haratsin’ny mpialona rehefa mialona izy 



TOKO AN-NAS 
(NY OLOMBELONA) 



Amin’ny anaran’Allah, be indrafo sy be fiantrana 

1. Teneno : Mitady fiarovana aho avy amin’ny Tompon’ny olombelona 

2. Mpanjakan’ny olombelona : 

3. Allah ny olombelona (Zanaharin’ ny olombelona) 

4. Mba tsy ho voan’ny haratsian’ireo mpaka fanahy antsokosoko 

5. Izay mibitsibitsika ahiahy ao ampon’ny olombelona 

6. Avy amin’ny Jinn ( Angatra ) sy avy amin’ny olombelona 




























































































Fizahan-takilan’ny anaran’ireo Soraty sy 
fanazavana ny Makia sy Madania amin’izireo: 


Soraty 

No 

Pejy 




J 

5 ! 


Ny fanombohana 

1 

1 

Makia 

also 

4* 


\ 



Ny vaovao lehibe 

78 

2 

Makia 

also 

** 

Y 

VA 

0— 


Ireo Anjely mpaka ny aina 

79 

3 

Makia 

** 

f* 

r 

Y n 



Niketrona izy 

80 

5 

Makia 

■JJ 

♦+ 

o 

A * 



Ny fahamaizinana 

81 

6 

Makia 

alSO 

*4 

1 

A\ 



Ny fahavakiana 

82 

7 

Makia 

alSO 

** 

Y 

AY 



Ireo mp ami taka 

83 

7 

Makia 

also 

Y 

at 

w ^ ^ 


(mpanambaka) 









Ny fitriarana 

84 

9 

Makia 

also 

n 

At 



Ny antokon-kintana 

85 

10 

Makia 

also 

** 

> * 

Ao 



Ny Kintana mampazava 

86 

1 1 

Makia 

OsO 

44 

\ > 

An 

a^Usi' 


amin’ny alina 









Hay avo indrindra 

87 

11 

Makia 

also 

\ > 

AY 



11 ay manarona 

88 

12 

Makia 

■S* -P 

> Y 

AA 

41^0)' 


Ny vao maraina 

89 

13 

Makia 

■JJ 

^ r 

A<\ 



Ny tanana 

90 

14 

Makia 

alSO 

** 

\ t 

n * 



Ny Masoandro 

91 

15 

Makia 

also 

*4 

^ © 

n ^ 

* 


Ny alina 

92 

15 

Makia 

4* 

\ O 

nY 

JoAi' 


Ny fisandratan’ny andro 

93 

16 

Makia 


\ n 

nr 



Ny fanokafana 

94 

16 

Makia 

*4- 

'i n 

n i 

rj*j\ 


Ny aviavy 

95 

17 

Makia 

alSO 

4* 

^ Y 

n o 



Ny firaiketana 

96 

17 

Makia 

alSO 

4«" 

\ Y 

nn 



Ny lahatra 

97 

18 

Makia 

alSO 

4« 

\ A 

V 



Ny porofo 

98 

18 

Madania 

^ S' S' 

^ A 

A 

*4 * 


Ny horohoron-tany 

99 

19 

Madania 

S' S' 

^ n 

nn 



Ny Soavaly malaky 

100 

19 

Makia 

also 

** 

^ n 

^ * * 

■4 


Ny firefotra 

101 

20 

Makia 

** 

Y * 

^ ^ 



Ny lihazakazahana aniin'ny 

102 

20 

Makia 


Y * 

^ * Y 

JO=a' 


fanangonan-karena 









Ny fotoana 

103 

21 

Makia 

alSO 

4« 

Y \ 

^ * r 



Ny mpaneso 

104 

21 

Makia 

also 

4« 

Y > 

^ * i 

lyL3.\ 


Ny Elefanta 

105 

21 

Makia 

also 

4« 

Y ^ 

\ * © 



Ireo Koraisy 

106 

22 

Makia 

also 

Y Y 

^ *n 



Ny fanampiana 

107 

22 

Makia 

also 

#4 

Y Y 

\ • V 

Op\2li\ 


Ny renirano kao-sar 

108 

22 

Makia 

also 

*4 

Y Y 

^ . A 



Ireo tsy mpino 

109 

23 

Makia 

*4 

Yt 

'i * n 



Ny famonjena 

110 

23 

Madania 

IS/ S' S' 

** * 1 
<0_J O _/0 

*4 

YT 

^ * 



Ny tady voarandrana 

111 

23 

Makia 

also 

** 

Y Y 

^ \ ^ 



Ny fahadiovam-po 

112 

24 

Makia 

H. ■" S' 

Y t 

^ > Y 



Ny maraina mangiran- 

113 

24 

Makia 

also 

4« 

Y t 

\ > r 



dratsy 









Ny olombelona 

114 

24 

Makia 

also 

Y t 

^ \ t 
















































Noho ny 

fan am pi an’Allah sy ny \v/£ 

Yf/ fitahiany dia tanteraka ny \v 
f/ fanatontana ny tapany amin’ny \ 

( boky masina koroany sy ny dikan 
-teniny tao amin’ny orintranon’ny 

Mpanjaka FAHD mpanonta ny boky 
masina koroany ao Al-MADINA AL 
MON AO AR A teo ambanin’ny 
^ fitahian’ny Ministeran’ny raharaha 
\ islamika sy ny aokaf sy ny J 
sAXfampielezana ary ny fanoroan /A 
rl^V-dalana ao Arabia Saodity^/v&H 

taona 1428H 


Ny zo fanatontana dia ho an’ny orintranon’ny Mpanjaka FAHD 

mpanonta ny boky masina koroany irery ihany 
B.P 6262 AL-MADINA AL-MONAOARA 

ARABIA SAODITY 

www.qurancomplex.org 

kfcphq @ qurancomplex.org 

